د کلتوري مارکسېزم د توطئې نظریه

د کلتوري مارکسېزم اصطلاح د توطئې هغې ښي اړخې افراطي یهودیت ضد نظریې ته اشاره لري چې په غلط ډول د فرانکفورت مکتب د معاصرو مترقي خوځښتونو، هویتي سیاستونو او سیاسي سمونونو د مسئول په توګه معرفي کوي. د توطئې دغه نظریه څرګندوي چې د یوې پلان شوې کلتوري جګړې پر مټ د لویدیځې ټولنې د له منځه وړو په موخه دوامداره قصدي علمي او فکري هڅې شتون لري څو سنتي عیسوي محافظه کار ارزښتونه کمزوري او پر ځای یې لیبرال کلتوري ارزښتونه رامنځته کړي.

د نازیانو د تبلیغاتي اصطلاح «کلتوري بلشوېزم» معاصره بڼه د توطئې د تیوري په نامه د ۱۹۹۰مې لسیزې پر مهال په متحده ایالاتو کې رامنځته شوه. دغې اصطلاح په پیل کې یوازې د ښي اړخو سخت دریځو سیاستونو په څنډه کې ځای درلود، خو له ۲۰۱۰مې لسیزې راهیسې یې اصلي بحثونو ته لار ومونده او اوس په نړیواله بڼه شتون لري. د مارکسېزم د کلتوري جګړې د توطئې نظریه د ښي اړخو سیاستوالو، بنسټ پالو مذهبي مشرانو، په مهمو چاپې، غږیزو او انځوریزو رسنیو کې د سیاسي مبصرینو او برتري غوښتونکو سپین پوستو ترهګرو له خوا ترویج کیږي چې «د الټرناټیو ښي اړخ پالنې د نړیوال لیدلوري بنسټیز عنصر» ګڼل کیږي. د توطئې د تیوري علمي تحلیل بیا دا پایله وړاندې کوي چې دغه نظریه په واقعیت کې هېڅ بنسټ نه لري. 

 اړخونه 
د توطئې نظریه څرګندوی چې د مارکسېزم مخکښ نظریه ورکوونکي او د فرانکفورت د مکتب روڼ اندي لویدیځه ټولنه په بل مخ کوي. ورته مهال د فرانکفورت د مکتب هېڅ غړی د لویدیځ تمدن د له منځه وړو په موخه د هېڅ ډول نړیوالې توطئې غړی نه و او سربېره پر دې هورکهایمر د دغه مکتب غړي په کلکه سره د متحده ایالاتو په سیاسي چارو کې له ونډې اخیستو منع کول. د مارک توترز په خبره، «د دغو ادبیاتو پر مټ د وړاندې شوي مارکسېزم تحلیل هېڅکله د یادې موضوع د کوم پام وړ تاریخ لیکونکي د کره څېړنې مخه نه شي نیولی». د توطئې په برخه کې تیوري جوړونکي په پرینسټون راډیويي پروژه کې د تئودور آدورنو چارې ناسمې بولي، ځکه چې آدورنو په خلکو باندې د اغېز په موخه د ټولیزو رسنیو د وړتیاوو د درک په لټه کې و؛ هغه چاره چې د ده په نظر د ګواښ د کمښت په موخه وه، نه د هغې طرحې په توګه چې باید پلې شوې وای. 

د توطئې په برخه کې نظریه ورکوونکي ځانونه د «لویدیځ تمدن» د مدافعینو په توګه معرفي کوي او د داسې یو لامبووهونکي استدلال په توګه عمل کوي چې تر ډېره پورې په کپیټلېزم او د بیان په ازادۍ تمرکز لري. د توطئې نظریه د سیاسي سمونونو افراطي ارزونه ده چې وروستي څېړونکي یې د عیسویت، ملت پالنې او هستوي کورنۍ د له منځه وړو په موخه پروژه بولي. د فرانکفورت مکتب ته اړوند څېړونکي د پلار سالارۍ او د کپیټلېزم د استثمار پر خلاف په خبرداري ورکولو سره د غوره ټولنې د جوړولو په لټه کې وو، هغه موخې چې کېدلای شي د اوسني وضعیت له ساتنې سره د لیوالتیا لرونکو لپاره ګواښوونکې ښکاره شي. 

د توطئې نظریه د فرانکفورت د مکتب په اغېز کې مبالغه کوي؛ ستورات جفریس د هغو اړوند «په واقعي نړۍ کې ډېر لږ اغېز» ته اشاره کوي. د جوآن براون په خبره کلتوري مارکسېزم په هغې معنی هېڅکله شتون نه دی لرلی چې د توطئې نظریه جوړونکو ورته اشاره کړې او ورته مهال هم د هېڅ تاریخي مکتب سره ورته والی نه لري. دا همدارنګه څرګندوي چې د فرانکفورت د مکتب پوهان «د انتقادي نظریه ورکوونکو» په توګه یادېږي، نه د کلتوري مارکسېستانو په توګه. دې زیاته کړې چې د توطئې د نظریه ورکوونکو د ادعا پر خلاف وروسته معاصریت یا پوسټ موډرنېزم د مارکسېزم په پرتله ډېره محتاطانه او یا هم مغرضانه بڼه لري او په دغو کې هغه لوی روایات شامل دي چې په معمول ډول د انتقادي نظریې له خوا یې ملاتړ کیږي. 

 یهود ستېزي 
لیکوال مټیو روز لیکي چې له دویمې نړیوالې جګړې وروسته د امریکايي نوي نازي، فرانسېس پارکر یوکي له خوا وړاندې شوي استدلالونه د توطئې د نظریې لومړۍ بڼه وه. 

یو ځل هم ویلیام لېنډ د هلوکاسټ څخه د انکار په کنفرانس کې دغو ته ورته خپلې نظریې وړاندې کړې. 

سپنسر سن شاین چې د سیاسي څېړنو د همکار بنسټ یو له همکارانو څخه و څرګنده کړې چې «د فرانکفورت په مکتب باندې د ښي اړخو تمرکز، د هغو د ذاتي یهودیتوب څرګندويي کوي». 

د ساموئل موین په خبره، «نن ورځ د کلتوري مارکسېزم اړوند پراخه بحث په هېڅ ډول د نوي عصر لپاره د یهودي بلشویزم له اپډېټ شوې افسانې سره ورته والی نه لري». ماکسیم ډافور هم په همدې ترتیب څرګندوي چې کلتوري مارکسېزم د نازیانو د «کلتوري بلشوېزم» د مفهوم په څېر د یهودیت ضد توطئو د نظریاتو معاصره بڼه ده او په مستقیم ډول له «یهودي بلشوېزم» سره اړوند دی. د فیلسوف سلاوي ژیژک په خبره د کلتوري مارکسېزم اصطلاح په یهود ستېزۍ کې د «یهودي توطئې» ساختاري رول لوبوي: دا زموږ د  ټولنیز- اقتصادي ژوند داخلي تضاد په یو بیروني علت پورې تړي (یا په سمه توګه په هغو یې اړوي): په هغه څه باندې چې محافظه کاره الټرناټیو ښي اړخي بیا هغه د ژوندانه د اخلاقي ویجاړۍ په توګه بولي (فیمینېزم، په نارینه سالارۍ برید، سیاسي اصلاحات او نور) او هغه د بهرني علت لرونکي بولي – ځکه چې هغوی نشي کولای زموږ د ټولنو له تضادونو او ستونزو څخه ووزي. 

اندریو ووډز د «کلتوري مارکسېزم او جامعه کلیسا: د انتقادي نظریې اړوند دوه ښي اړخي لیدلوري» تر عنوان لاندې خپله مقاله کې له کلتوري بلشوېزم سره د هغو پرتله تائید کوي، خو د دغه نظر مخالف دی چې د توطئې معاصرو نظریو له نازي تبلیغاتو سرچینه اخیستې. د دې پر ځای هغه لیکي چې یهود ستېزي «عملا امریکايي» سرچینه لري. ووډز په کمون مجله کې د توطئې د تیوري شجره شرح کړې چې پیل یې هم د لاروش خوځښت څخه کیږي. 

 سیاسي تاوتریخوالي 
اندرس برویک د ۲۰۱۱ زکال د ناروې د بریدونو په ترڅ کې د ۲۰۱۱ زکال د جولای په ۲۲مه نېټه ۷۷ کسان ووژل. د دغې پېښې له ترسره کېدو شاوخوا ۹۰ دقیقې وړاندې ده «د اروپا د خپلواکۍ اعلامیه او د سیاسي اصلاحاتو نسخه: د یوې ایډیالوژي لنډه تاریخچه» تر عنوان لاندې خپل مانیفېست (آرمان) ۱۰۰۳ کسانو ته په برېښنالیک سره ولېږه. د برویک د مانیفېست اصلي موضوع کلتوري مارکسېزم و. برویک لیکلي و چې «په لویدیځه اروپا کې د لېږدېدونکو جنسي ناروغیو وبا د کلتوري مارکسېزم له امله ده»، په داسې حال کې چې «کلتوري مارکسېزم مسلمانان، فیمینېستې ښځې، همجنسګرایان او یو شمېر نورې لږکۍ ډلې د فضیلت لرونکو په توګه تعریف کوي او اروپايي عیسویان د شر اچوونکو په توګه بولي». ده همدارنګه زیاته کړې وه چې په ستراسبورګ کې د بشري حقونو اروپايي محکمه د کلتوري مارکسېزم تر ولکې لاندې یو سیاسي بنسټ دی. 

یو شمېر نورو ښي اړخو سخت دریځو ترهګرو هم د توطئې له نظریې ملاتړ کړی. په ماشومانو باندې نیو نازي تیري کوونکی جګ رنشاو کارګر ګوند ته د اړوند پارلماني غړي روزي کوپر د ترور د پلان جوړونې له امله مجرم وبلل شو؛ ځکه چې ده د بریتانیا ملي ګوند ته د یوې ویډیو په جوړولو د توطئې د نظریې ترویج ته کار کړی و. د ۲۰۱۹ زکال پر مهال په پووي کنیسه کې برید کوونکي جان ټي ارنسټ د سپینو ملت پالو له ایډیالوژۍ څخه الهام اخیستی و. هغه په یوه انلاین وینا کې ویلي و چې باوري دی «هر یهودي د کلتوري مارکسېزم او کمونېزم د ترویج له امله د اروپايي نژاد د نسل وژنې مسئول دی». 

 سرچينې